

Teknik, Plan og erhverv 2023  
2019

Miljøgodkendelse

Skibbækparken 2, 4200 Slagelse

Indholdsfortegnelse

[Resumé 4](#_Toc138407724)

[Afgørelse og godkendelsesvilkår 4](#_Toc138407725)

[Generelle forhold 4](#_Toc138407726)

[Indretning og drift 5](#_Toc138407727)

[Luftforurening 5](#_Toc138407728)

[Støj 6](#_Toc138407729)

[Beskyttelse af jord, grundvand og overfladevand 7](#_Toc138407730)

[Egenkontrol 7](#_Toc138407731)

[Spildevand 8](#_Toc138407732)

[Afgørelse om ikke VVM-pligt 8](#_Toc138407733)

[Offentliggørelse og klagevejledning 8](#_Toc138407734)

[Offentliggørelse 8](#_Toc138407735)

[Klagevejledning 8](#_Toc138407736)

[Betingelser mens en klage behandles 8](#_Toc138407737)

[Søgsmål 9](#_Toc138407738)

[Miljøteknisk redegørelse og vurdering 9](#_Toc138407739)

[Indledning 10](#_Toc138407740)

[Beliggenhed og planforhold 10](#_Toc138407741)

[Luftforurening 10](#_Toc138407742)

[Støj 11](#_Toc138407743)

[Affald 11](#_Toc138407744)

[Beskyttelse af jord, grundvand og overfladevand 11](#_Toc138407745)

[Egenkontrol 11](#_Toc138407746)

[Spildevand 11](#_Toc138407747)

[Samlet vurdering 11](#_Toc138407748)

[Referencer 12](#_Toc138407749)



**STAMOPLYSNINGER**

**Virksomhedens navn**

**Produktionsadresse**

**Matrikelnummer**

**Virksomhedens art**

**Ejer af ejendommen**

**Hovedaktivitet**

**CVR-nummer**

**Godkendelsesdato**

**Udarbejdet af**

**Journalnummer i Slagelse Kommune, Teknik og Miljø**

**Kopi af godkendelsen er sendt til:**

Stillinge Haveaffaldsplads

Skibbækparken 2 4200 Slagelse

1be, Ejerlav: Kirke Stillinge by, Kirke Stillinge

Haveaffaldsplads

AffaldPlus A/S

K211 genbrugspladser der modtager affald fra private og lignende affald fra erhvervsvirksomheder med kapacitet for tilførsel af 30 tons affald om dagen med mere end 4 containere med et samlet volumen på mindst 30m3.

13445400

10. juli 2023

Jette Them Lilholt [jetthlil@slagelse.dk](mailto:jetthlil@slagelse.dk)

23-006267

Styrelsen for patientsikkerhed, [stps@stps.dk](mailto:stps@stps.dk)  
Danmarks Naturfredningsforening, [dn@dn.dk](mailto:dn@dn.dk)  
SK Forsyning, [info@skforsyning.dk](mailto:info@skforsyning.dk) , Friluftsrådet fr@friluftsraadet.dk

## Resumé

I/S AffaldPlus har ansøgt om at etablere en haveaffaldsplads på adressen Skibbækparken 2 ,4200 Slagelse.

Pladsen vil være døgnåben. Pladsen vil være videoovervåget og med aflæsning af nummerplader (erhvervsbetaling).

Pladsen vil have et afleveringsområde hvor haveaffaldet (grene og afklip) modtages.

Kørslen vil således være i en rundkørsel frem til afleveringsområdet langs muren mod nord og øst på matriklen.

Støttemure (siloer) er for stakning af grenene inden afhentning. Der vil anvendes rendegraver eller tilsvarende for denne drift og renholdelsesopgave. Opgaven udføres af ekstern leverandør og rendegraver etc. vil således kun være på pladsen i korte tidsrum efter behov.

Transportører (lastbil med hænger) har samme kørselsmønster som brugere og kører frem til det opstakkede haveaffald for afhentning / læsning med bilens kran/grab.

Al til- og frakørsel vil ske via Skibbækparken.

Haveaffaldspladsen er omfattet af godkendelsesbekendtgørelsens[[1]](#footnote-1) bilag 2 listepunkt K 211, og godkendelsen består således primært af standardvilkår, der er relevante for denne type virksomhed jf. standardvilkårsbekendtgørelsen[[2]](#footnote-2). I miljøgodkendelsen er vilkårene markeret med (S) for standardvilkår, (J) for justeret standardvilkår og (T) for tilføjet vilkår.   
Hvor der er anvendt standardvilkår, vil vilkårsnummeret fra bekendtgørelsen fremgå.  
I den miljøtekniske redegørelse ses en oversigt over de ændrede eller udeladte vilkår.

## Afgørelse og godkendelsesvilkår

Slagelse Kommune meddeler hermed miljøgodkendelse af AffaldPlus´ haveaffaldsplads i henhold til § 33 i miljøbeskyttelsesloven[[3]](#footnote-3) med senere ændringer, på følgende vilkår:

## Generelle forhold

1.(S1) Ved driftsophør skal virksomheden træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand.

2.(S2) Hvor der i vilkårene anvendes betegnelsen »befæstet areal« menes en fast belægning, der giver mulighed for opsamling af spild og kontrolleret afledning af nedbør. Hvor der i vilkårene anvendes betegnelsen »tæt belægning« menes en fast belægning, der i løbet af påvirkningstiden er uigennemtrængelig for de forurenende stoffer, der håndteres på arealet.

## Indretning og drift

3.(J3) Alle medarbejdere, der har med pladsen at gøre, skal være bekendte med vilkårene i pladsens miljøgodkendelse. Herudover skal medarbejdere være instrueret i, hvordan de skal forholde sig i forbindelse med modtagelse og sortering af affaldet og i tilfælde af uheld.

4.(S5) Alle affaldsområder, containere, båse og opsamlingsbeholdere, der er i brug, skal være tydeligt mærkede, således at det klart fremgår, hvor de forskellige affaldsfraktioner opbevares.

5.(S6) Virksomheden må kun modtage og opbevare følgende affaldsfraktioner:

|  |  |  |
| --- | --- | --- |
| Fraktion | EAK-koder | Opbevaring |
| Haveaffald – grene, afklip, stød og rødder | 200201 200203 | Grene og afklip modtages og opbevares midlertidigt på belægning og langs støttemur. |

6. (J7) Affaldet skal sorteres dagligt, dog senest inden ophør af næstfølgende arbejdsdag, og må kun opbevares i de dertil beregnede affaldsområder.

7.(S8) Hvis virksomheden modtager affald, der ikke er omfattet af virksomhedens miljøgodkendelse, og som det ikke umiddelbart er muligt at henvise til en anden affaldsmodtager, skal affaldet placeres i et særskilt oplagsområde. Virksomheden skal herefter hurtigst muligt kontakte tilsynsmyndigheden og orientere om affaldet.

8.(S17) Haveaffald og kompost skal opbevares på befæstet areal med fald mod afløb eller sump

9.(S 33) Haveaffald skal bortskaffes og arealet ryddes for haveaffald og saft fra haveaffald mindst 1 gang pr. uge i sommerhalvåret (1. april – 31. oktober).

### Luftforurening

10.(S21) Driften af pladsen må ikke give anledning til lugt- eller støvgener i omgivelserne, der er væsentlige efter tilsynsmyndighedens vurdering.

### Støj

11.(T) Virksomhedens bidrag til støjbelastningen i omgivelserne må ikke overstige følgende værdier målt ved skel ved nabobeboelse eller deres opholdsarealer:

|  |  |  |  |
| --- | --- | --- | --- |
|  | **Mandag – fredag**  **kl. 07.00 – 18.00**  **Lørdag**  **kl. 07.00 – 14.00** | **Mandag – fredag**  **kl. 18.00 – 22.00**  **Lørdag**  **kl. 14.00 – 22.00**  **Søn- og helligdage**  **kl. 07.00 – 22.00** | **Alle dage**  **kl. 22.00 – 07.00** |
| **Boligområder for åben og lav beboelse** | 45dB | 40dB | 35dB |

Tallene er angivet som det ækvivalente, korrigerede støjniveau i dB(A) som funktion af tidsrum og områdetype.

De i ovenstående tabel anførte grænseværdier skal overholdes inden for de nedenfor anførte tidsrum:

* For dagperioden kl. 07.00-18.00 skal grænseværdierne overholdes indenfor det mest støjbelastede tidsrum på 8 timer.
* For aftenperioden kl. 18.00-22.00 skal grænseværdierne overholdes indenfor den mest støjbelastede time.
* For natteperioden kl. 22.00-07.00 skal grænseværdierne overholdes indenfor den mest støjbelastede halve time.

Disse tidsrum betegnes som referencetidsrum.

12. (T)Virksomheden skal på tilsynsmyndighedens forlangende dokumentere, at vilkår 11 overholdes.

Dokumentation for overholdelse af vilkår 11 skal ske i form af resultater af støjberegninger eller støjmålinger udført, når virksomheden er i fuld normal drift og i øvrigt efter tilsynsmyndighedens anvisninger.

Udføres dokumentation for overholdelse af vilkår 12 som beregninger, skal disse udføres efter den nordiske beregningsmetode for ekstern støj fra virksomheder, *Miljøstyrelsens vejledning nr. 5/1993 ”Beregning af ekstern støj fra virksomheder”* eller nyere. Dokumentationen skal indeholde de oplysninger om beregningsforudsætningerne, som er nødvendige for tilsynsmyndighedens vurdering af rigtigheden af beregningsresultaterne. Specielt skal støjkilderne beskrives og deres kildestyrke angives.

Udføres dokumentationen som måling, skal dette ske ved måling af den støj virksomheden påfører omgivelserne. Målingerne skal udføres som beskrevet i *Miljøstyrelsens vejledning nr. 5/1984 ”Ekstern støj fra virksomheder”* eller nyere.

Beregningerne eller målingerne skal gennemføres af et laboratorium, der er akkrediteret af DANAK til at udføre ”Miljømålinger - ekstern støj” eller godkendt af Miljøstyrelsen til af udføre ”Miljømålinger - ekstern støj”.

Rapport med dokumentation af målinger/beregninger for støjemissioner indsendes til Slagelse Kommune senest 2 måneder efter, at disse er foretaget.

### Beskyttelse af jord, grundvand og overfladevand

13.(S24) Haveaffaldspladsens kørearealer skal være befæstede med fald mod afløb.

14. (S27) Tætte belægninger og befæstede arealer skal være i god vedligeholdelsesstand.

Utætheder skal udbedres så hurtigt som muligt, efter at de er konstateret.

15. (T) Til bundsikring af pladsen anvendes ca. 1000 m3 svarende til ca. 1800 tons. Affaldsforbrændings slagge. Slaggerne skal overholde kravene til kategori 3 slagger jf. Bekendtgørelse om anvendelse af restprodukter, jord og sorteret bygge-og anlægsaffald.

16. (T) Slaggerne skal overdækkes med tæt belægning, som skal etableres med fald mod afløb

### Egenkontrol

17. (S34) Virksomheden skal mindst 1 gang i kvartalet foretage en visuel kontrol af befæstede arealer og tæt belægning og udbedre eventuelle skader. Der skal mindst 1 gang årligt foretages visuel kontrol af de øvrige befæstede arealer. Resultatet af besigtigelse og udbedringer skal noteres i driftsjournalen.

18.(J35) Tilsynsmyndigheden kan kræve, at virksomheden lader en uvildig sagkyndig foretage kontrollen.

19. (J36) Virksomheden skal føre en driftsjournal med angivelse af:  
- Dato og resultat for inspektioner og eventuelt foretagne udbedringer af befæstede arealer og tætte belægninger.   
- Modtagelse af affald, der ikke er omfattet af pladsens miljøgodkendelse (dato, affaldstype og handling).  
Driftsjournalen skal opbevares på virksomheden i mindst fem år og være tilgængelig for tilsynsmyndigheden.

### Spildevand

Slagelse Kommune har meddelt Affaldspladsen særskilt tilslutnings tilladelse.

Et eksemplar af tilslutningstilladelsen (miljøgodkendelsen) skal være tilgængelig på virksomheden.

## Afgørelse om ikke VVM-pligt

Virksomheden er omfattet af punkt 11b: Anlæg til bortskaffelse af affald i bilag 2 til bekendtgørelse nr. 4 af den 3. marts 2023 om miljøvurdering af planer og programmer og af konkrete projekter (VVM).

Slagelse Kommune har gennemført en screening efter VVM-bekendtgørelsen.   
Konklusionen på screeningen er, at virksomheden ikke er omfattet af VVM-pligt.

## Offentliggørelse og klagevejledning

### 

### Offentliggørelse

Tilladelsen er annonceret på kommunes hjemmeside under fanen ”Tag del” og ”Afgørelser” indtil klagefristens ophør.

### Klagevejledning

Afgørelsen kan inden 4 uger skriftligt påklages til Miljø- og fødevareklagenævnet.

Klagefristens udløb er den 10. august 2023.

Klagen skal fremsendes direkte til Miljø- og Fødevareklagenævnet via den digitale klageportal, der kan findes på Miljø- og fødevareklagenævnets hjemmeside [www.nmkn.dk](http://www.nmkn.dk) eller [www.borger.dk](http://www.borger.dk)

Vejledning om, hvordan man logger på og anvender Klageportalen, findes også på disse hjemmesider.

Virksomheden vil blive underrettet, såfremt der inden klagefristens udløb indgives klager over afgørelsen.

### Betingelser mens en klage behandles

Virksomheden vil kunne udnytte miljøgodkendelsen i den tid, Miljø- og Fødevareklagenævnet behandler en eventuel klage, medmindre Nævnet bestemmer andet. Dette indebærer dog ingen begrænsningfor Miljø- og Fødevareklagenævnets adgang til at ændre eller ophæve miljøgodkendelsen.

### Søgsmål

Opmærksomheden henledes på Miljøbeskyttelseslovens §101 vedrørende søgsmål. Heraf fremgår det, at såfremt det ønskes at prøve afgørelsen ved domstolene, skal sagen være anlagt senest 6 måneder efter, at afgørelsen er meddelt.

Frist for anlæg af søgsmål er således d. 10. januar 2024

## Miljøteknisk redegørelse og vurdering

Den miljøtekniske redegørelse og vurdering er Slagelse Kommunes beskrivelse af virksomheden og begrundelse for de vilkår, der er stillet i miljøgodkendelsen.

Haveaffaldspladsen Skibbækparken 2 4200 Slagelse er omfattet af Standardvilkårsbekendtgørelsen. Dog er nogle vilkår ændret eller udeladt, da de ikke er fundet relevante for denne virksomhed.

Følgende vilkår fra Standardvilkårsbekendtgørelsen er ændret eller udeladt:

Vilkår nr. 3: Vilkåret er ændret, så det passer til virksomhedens drift, da der udelukkende er tale om en haveaffaldsplads.

Vilkår nr. 4: Vilkåret er udeladt, da pladsen vil være ubemandet.

Vilkår nr. 7: Vilkåret er ændret, då der udelukkende er tale om en haveaffaldsplads

Vilkår nr. 9-16: Vilkårene er udeladt, da de omhandler farligt affald, som haveaffaldspladsen ikke har tilladelse til at modtage.

Vilkår nr. 18: Vilkåret er udeladt, da det omhandler effekter til direkte genbrug, hvilket ikke vil forekomme på pladsen.

Vilkår nr. 19: Vilkåret er udeladt, da det omhandler en affaldsfraktion, som pladsen ikke må modtage.

Vilkår nr. 20: Vilkåret er udeladt, da det omhandler containere med lette materialer.

Vilkår nr. 22: Vilkåret er udeladt, da det omhandler asbestholdigt affald, som pladsen ikke må modtage.

Vilkår nr. 23: Vilkåret er udeladt, da det omhandler mekanisk ventilation, hvilket der ikke vil være på pladsen.

Vilkår nr. 25-26: Vilkårene er udeladt, da de er irrelevante for haveaffaldspladsen.

Vilkår nr. 28-32: Vilkårene er udeladt, da de omhandler grube, tank eller render til spild der irrelevante for haveaffaldspladsen.

Vilkår nr. 35: Er justeret så myndigheden til enhver tid kan lade en uvildig sagkyndig foretage kontrol.

Vilkår nr. 36: Vilkåret er ændret, så virksomheden skal føre drift journal med -Modtagelse af affald, der ikke er omfattet af pladsens miljøgodkendelse (dato, affaldstype og handling).

Da der i Standardvilkårsbekendtgørelsen ikke er vilkår vedrørende støj fra haveaffaldspladser, er der i pladsens miljøgodkendelse indsat vilkår nr. 11(T) og 12(T), der regulerer støj.

Endvidere er indsat vilkår nr.15 (T) og 16(T) som omhandler overholdelse af kravene til anvendelse af kategori 3 slagger

### Indledning

I/S AffaldPlus har ansøgt om at etablere en haveaffaldsplads på Skibbækparken 2, 4200 Slagelse.

Haveaffaldspladsen vil være døgnåben, videoovervåget og med automatisk aflæsning af nummerplader, så erhvervskunder kan opkræves betaling for brug af pladsen. Pladsen vil have et afleveringsområde hvor haveaffaldet (grene og afklip) modtages. Kørsel vil således være som i en rundkørsel frem til afleveringsområdet langs muren mod nord og øst på matriklen. Støttemurer (siloer) er for stakning af grenene inden afhentning. Der vil anvendes rendegraver eller tilsvarende for denne drift og renholdelsesopgave.

### Beliggenhed og planforhold

Virksomheden er beliggende på Skibbækparken 2 4200 Slagelse. Området er omfattet af lokalplan nr.1025, der blev vedtaget i februar 2009. lokalplanen danner grundlag for et erhvervsareal på området. Slagelse Kommune Vurderer at virksomheden kan drives på matriklen.

### Luftforurening

Det forventes ikke, at haveaffaldspladsen vil give anledning til lugt- og støvgener for de omkringboende. Der er dog en risiko for, at det sker, og derfor stilles der vilkår om, at haveaffaldspladsen ikke må give anledning til lugt- og støvgener.   
Det er normal praksis på haveaffaldspladser, at oplaget af haveaffald fjernes regelmæssigt, og derfor befinder eventuelt lugtende og støvende haveaffald sig ofte ikke ret længe på pladsen, inden det sendes til videre forarbejdning. Der er i miljøgodkendelsen stillet vilkår om, at oplaget fjernes en gang om ugen i sommerhalvåret (1. april – 31. oktober).

### Støj

Støj fra pladsen vil stamme fra kørsel med personbiler, aflevering og afhentning af haveaffald samt kørsel med rendegraver, når der skal flyttes rundt på oplaget.

Haveaffaldspladsen har i miljøgodkendelsen fået vilkår om at overholde Miljøstyrelsens vejledende grænseværdier for støj i kategorien ”boligområder for åben og lav beboelse”

### Affald

Haveaffaldspladsen har kun tilladelse til at modtage haveaffald, stød og rødder. Øvrigt affald vil blive afleveret til anden genbrugsplads. Nogle af haveaffaldspladsens brugere vil sandsynligvis transportere deres haveaffald til pladsen i plastic- eller papirsække, eller bundet sammen med snor, som smides i skraldespande på haveaffaldspladsen og dermed bidrager som affald.

Haveaffaldspladsen skal behandle eventuel emballage, som haveaffaldet afleveres i, efter Slagelse kommunes forskrift om erhvervsaffald, som kan findes på Slagelse Kommunes hjemmeside.

### Beskyttelse af jord, grundvand og overfladevand

Der er i miljøgodkendelsen stillet vilkår om, at arealer skal være befæstede og i god vedligeholdelsesmæssig stand. At der gives en separat udlednings tilladelse till spildevand.

AffaldPlus ønsker at anvende affaldsforbrændings slagger til bundsikring. Slaggerne skal overholde kravene til kategori 3 slagger, jf. bekendtgørelse om anvendelse af restprodukter, jord og sorteret bygge-og anlægsaffald 1672 af 15/12/2016.

### Egenkontrol

Da der ikke skal modtages eller håndteres farligt affald eller lignende på haveaffaldspladsen, vurderes det, at egenkontrol vedr. belægningens stand og tilfælde af forkert modtaget affald er tilstrækkeligt.

### Spildevand

Spildevand fra haveaffaldspladsen vil udelukkende bestå af overfladevand fra pladsens befæstede arealer. Dette reguleres af selvstændig tilslutnings tilladelse.


## Samlet vurdering

Slagelse Kommune vurderer, at haveaffaldspladsen ikke vil påvirke omgivelserne væsentligt, såfremt den drives i overensstemmelse med denne miljøgodkendelse.

## Referencer

Ansøgningsmateriale

Vejledning fra Miljøstyrelsen, Ekstern støj fra virksomheder, Vejledning nr. 5/1984, november 1984



1. BEK nr. 2080 af 15/11/2021, Bekendtgørelse om godkendelse af listevirksomhed. [↑](#footnote-ref-1)
2. BEK nr. 1474 af 15/11/2021, Bekendtgørelse om standardvilkår i godkendelse af listevirksomhed. [↑](#footnote-ref-2)
3. LBK nr. 5 af 03/01/2023, Bekendtgørelse af lov om miljøbeskyttelse [↑](#footnote-ref-3)